
RAPORT DE SPECIALITATE
privind prelungirea  contractului de comodat nr.8/10.10.2018, încheiat  cu  UNIUNEA ARTIȘTILOR PLASTICI  FILIALA TIMIȘOARA, pentru spațiul situat în Timişoara, str. C. Brediceanu nr.2

	Prin adresa cu numărul CT 2022-005876/05.09.2022, Uniunea Artiștilor Plastici Filiala Timișoara, solicită prelungirea contractului de comodat nr.8/10.10.2018, având ca obiect spațiul situat în imobilul din  Timișoara C. Brediceanu, nr.2 (ap.15 și boxă ), durata de valabilitate a contractului fiind 10.10.2022.
Precizăm faptul că, solicitarea de prelungire a folosinței gratuite a fost  depusă în termenul de valabilitate al contractului de comodat nr.8/2018. 
Spațiul menționat are  suprafața totală de de 64,73 m.p și este compus din apartamentul nr.15 și boxă, fiind înscris în cartea funciară nr.404563-C1-U25 -ap.15, număr de top 243/XV și boxa având CF 404563-C1-U20, cu număr top 243II/D, ambele în proprietatea Statului Român ,,în administrarea operativă ICRAL Timișoara.’’ 
	Spațiul este utilizat  pentru desfășurarea activităților specifice de creație, de către artistul plastic Toma Claudiu, membru al Filialei Timișoara a U.A.P, fiind liber de sarcini și  a fost verificat de către  structurile  de specialitate, conform următoarelor adrese :
-Adresa: CT 2022-5876/ 5876/14.09.2022 - a Biroului  Clădiri  Terenuri; 
- Adresa: CT2022-5876/ 09.09.2022 a   Compartimentului Administrare Fond Funciar; 
- Adresa: CT 2022-5876/15.09.2022 a Serviciului Juridic ;   
	Spațiul atribuit către Uniunea Artiștilor Plastici Filiala Timișoara este înregistrat  în evidența patrimonială a Municipiului Timișoara, astfel : apartamentul 15 are   numărul de inventar 101162.01 și valoarea de inventar 119808lei, iar boxa are numărul de inventar 101162.02 și valoare de inventar 13756 lei .
	Având în vedere extrasul procesului verbal al ședintei din data de 15.09.2022, al  Comisiei de Analiză a Spațiilor cu Altă Destinație decât aceea de locuință situate în imobile proprietatea Primăriei Timișoara precum și în proprietatea Statului Român, în administrarea Consiliului Local al Municipiului Timișoara înființată prin HCLMT nr. 12/26.06.2012 și modificată prin HCLMT nr. 49/22.02.2022, comisia a avizat favorabil solicitarea  Uniunii  Artiștilor Plastici Filiala Timișoara, hotărând prelungirea contractului de comodat nr.8/2018 , până  la aceeași dată de valabilitate a celorlalte contracte de atribuire gratuită  a spațiilor către Uniunea Artiștilor Plastici Filiala Timișoara , respectiv până la data de    03.05.2024.
              În temeiul  art. 129, aln.(2), litera c din Ordonaţa  de Urgenţă a Guvernului  nr. 57/2019, privind Codul administrativ;  
	În conformitate cu art.139, aln(3) litera g din Ordonaţa  de Urgenţă a Guvernului  nr. 57/2019, privind Codul administrativ;  
În conformitate cu  articolul 362, aln(2) din Ordonanţa de Urgenţă a Guvernului nr. 57/2019, privind Codul administrativ;
	Având  în vedere prevederile legale şi necesitatea continuării activităţii de către artistul plastic Toma Claudiu membru al Filialei Timișoara a Uniunii Artiștilor Plastici, apreciem faptul că proiectul de hotărâre privind prelungirea contractului de comodat nr.8/10.10.2018, încheiat cu UNIUNEA ARTIȘTILOR PLASTICI  FILIALA TIMIȘOARA pentru spațiul situat în Timişoara, str. C. Brediceanu nr.2, îndeplineşte condiţiile pentru a fi supus  dezbaterii şi aprobării în plenul Consiliului Local al Municipiului Timişoara.

